

REPUBLIKA HRVATSKA

Koprivničko-križevačka županija

# Općina Sokolovac

KLASA: 400-08/23-01/02

URBROJ: 2137/14-03/03-24-8

Sokolovac, 30. rujna 2024.

**OBRAZLOŽENJE**

**ostvarenja prihoda i rashoda, primitaka i izdataka**

**za razdoblje od 01. siječnja do 30. lipnja 2024. godine**

Sukladno članku 76. i članku 79. Zakona o proračunu ( Narodne novine broj 144/21.) i članku 4. i 17. Pravilnika o polugodišnjem i godišnjem izvještaju o izvršenju proračuna i financijskog plana ( Narodne novine 85/23.) obrazloženje ostvarenja prihoda i rashoda, primitaka i izdataka čini sastavni dio polugodišnjeg izvještaja o izvršenju Proračuna.

**I.PRIHODI I PRIMICI**

 **1.Prihodi poslovanja**

Proračunski prihodi poslovanja naplaćeni su u svoti od 862.981,64 eura. Realizacija prihoda je u odnosu na isto izvještajno razdoblje prethodne godine veća za 11,93%.

Najznačajnije izvore prihoda poslovanja čine **pomoći proračunu** – fiskalno izravnanje u iznosu od 376.078,86 eura uz realizaciju od 31,82%, slijede **prihodi od poreza** u iznosu od 243.054,22 eura što je realizacija od 14,82% te **prihodi od upravnih i administrativnih pristojbi, pristojbi po posebnim propisima i naknadama** u iznosu od 189.254,94 eura sa realizacijom od 52,93%.

U odnosu na isto izvještajno razdoblje prethodne godine povećani su: porez i prirez na dohodak za 4,21%, pomoći proračunu iz drugih proračuna za 18,84%, prihodi od zakupa i iznajmljivanja imovine za 57,65%, prihodi po posebnim propisima za 1,80% te ostali prihodi za 164,69% iz razloga što su tu knjižena sredstva za isplatu biračkih povjerenstava i odbora i sredstva uplaćena od strane ŽUC-a Križevci za sufinanciranje LC26092.

U odnosu na isto izvještajno razdoblje prethodne godine smanjeni su: prihodi od imovine za 37,15%, porezi na robu i usluge za 2,63%.

**POREZ I PRIREZ NA DOHODAK (611)**

Prihodi od poreza ostvareni su u iznosu od 217.887,72 eura što je povećanje od 104,21% u odnosu na prethodno izvještajno razdoblje. Na povećanje je utjecala činjenica kako je u izvještajnom razdoblju prethodne godine, došlo do otpuštanja radnika, dok je u ovom izvještajnom razdoblju došlo do novih zapošljavanja i povećanja plaća pa su i porezi ostvareni u većem iznosu.

**POREZ NA IMOVINU (613)**

Kod poreza na imovinu bilježi se ostvarenje od 229,98% u odnosu na ostvarenje prethodne godine, a isti su ostvareni u iznosu od 22.097,09 eur, ovakvo odstupanje posljedica je promjena na tržištu nekretnina na području Općine u ovom izvještajnom razdoblju.

**POREZ NA ROBU I USLUGE (614)**

Porez na robu i usluge ostvaren je u iznosu od 3.069,41 eura što je 97,37% u odnosu na ostvarenje prethodne godine.

Kod ovog poreza knjižimo porez na potrošnju alkoholnih i bezalkoholnih pića čiji obračun vrši Porezna uprava. Budući da je u izvještajnom razdoblju prethodne godine došlo do zatvaranja ugostiteljskih objekta, odnosno skraćivanja radnog vremena i nemogućnosti korištenja unutarnjeg prostora ugostiteljskih objekata ostvaren je manji promet, no kako su u ovom izvještajnom razdoblju mjere popustile došlo je do povećanja potrošnje u ugostiteljskim objektima, što je rezultiralo povećanjem prihoda od poreza na potrošnju.

**POMOĆI IZ PRORAČUNA (63)**

 Pomoći iz proračuna ostvarene su u iznosu od 376.078,86 eura što je 118,84% u odnosu na ostvarenje prethodne godine, a uključuju tekuće pomoći iz državnog proračuna (fiskalno izravnanje).

 **PRIHODI OD FINANCIJSKE IMOVINE (641)**

Ovi prihodi ostvareni su u iznosu od 52,17eura što je 96,65% ostvarenja u odnosu na prethodnu godinu i odnosi se na prihod od kamata na sredstva na računu.

**PRIHODI OD NEFINACIJSKE IMOVINE (642)**

Prihodi od nefinancijske imovine ostvareni su u iznosu od 54.541,45 eura ili 117,4% u odnosu na prethodnu godinu.

**PRIHODI PO POSEBNIM PROPISIMA (652)**

Ovi prihodi ostvareni su u iznosu od 189.254,94 eura ili 101,8% u odnosu na ostvarenje prethodne godine. Najveći udio u ovim prihodima ima prihod od doprinosa za šume ostvaren u iznosu od 150.366,42 eura što je 87,83% ostvarenja u odnosu na prethodnu godinu.

**II. RASHODI I IZDACI**

* 1. **RASHODI I IZDACI**

U izvještajnom razdoblju ostvareni su rashodi i izdaci u iznosu od 1.049.627,00 eura što je 313,44% ostvarenja u odnosu na prethodnu godinu.

Najveći udio u ukupnim rashodima i izdacima imaju rashodi za nabavu nefinancijske imovine u iznosu od 542.286,66 eura.

**RASHODI ZA ZAPOSLENE (31)**

Ovi rashodi izvršeni su u iznosu od 63.324,76 eura, a odnose se na bruto plaće u iznosu od 50.928,83 eura što je ostvarenje od 128,17% u odnosu na prethodnu godinu, doprinose na plaće u iznosu od 8.403,23 eura, što je ostvarenje od 128,17% u odnosu na prethodnu godinu i ostali rashodi za zaposlene u iznosu od 3.992,73 eura.

**NAKNADE TROŠKOVA ZAPOSLENIMA (321)**

Ove naknade ostvarene su u iznosu od 7.884,86 eura ili 127,41% ostvarenje u odnosu na prethodnu godinu. Ove naknade odnose se na naknade za prijevoz, naknadu za upotrebu osobnog automobila u službene svrhe te stručno usavršavanje zaposlenika.

**RASHODI ZA MATERIJAL I ENERGIJU (322)**

Ovi rashodi ostvareni su u iznosu od 31.810,85 eura ili 84,77% u odnosu na ostvarenje prethodne godine. Unutar skupine ostvareni su rashodi za uredski materijal, energiju, materijal i dijelove za tekuće i investicijsko održavanje te radnu i zaštitnu odjeću i obuću. Vidljivo je da kod svih ostvarenja ima razlika u odnosu na prethodnu godinu, a to je u skladu sa potrebama u 2024. godini.

**RASHODI ZA USLUGE (323)**

Rashodi za usluge ostvareni su u iznosu od 113.384,13 eura što je 355,63% u odnosu na ostvarenje prethodne godine. Vidljivo je da kod svih ostvarenja ima razlika u odnosu na prethodnu godinu, a to je u skladu sa potrebama u 2024. godini.

**OSTALI NESPOMENUTI RASHODI POSLOVANJA (329)**

Ovi rashodi ostvareni su u iznosu od 33.982,14 eura ili 140,20% u odnosu na ostvarenje prethodne godine. Unutar ove podskupine knjižene su naknade za članove izbornih povjerenstava i biračkih odbora, naknade članovima Općinskog vijeća, naknade predsjedniku Općinskog vijeća, naknade Načelniku, reprezentacija, članarine i ostali nespomenuti rashodi.

**OSTALI FINANCIJSKI RASHODI (343)**

Ostali financijski rashodi ostvareni su u iznosu od 15.397,63 eura ili 84,87% u odnosu na ostvarenje prethodne godine. Ovi rashodi sastoje se od bankarskih usluga i usluga platnog prometa te ostalih nespomenutih financijskih rashoda.

**SUBVENCIJE TRGOVAČKIM DRUŠTVIMA, ZADRUGAMA, POLJOPRIVREDNICIMA I OBRTNICIMA IZVAN JAVNOG SEKTORA (352)**

Ovi rashodi nisu ostvareni iz razloga što je isplata izvršena nakon 30.06.2024., a odnose se na subvencioniranje umjetnog osjemenjivanja krava i krmača.

**POMOĆI UNUTAR OPĆEG PRORAČUNA (363)**

Ovi rashodi ostvareni su u iznosu od 4.688,31 eura ili 153,71% u odnosu na ostvarenje prethodne godine. Odnose se na tekuće pomoći unutar općeg proračuna i to za osnovnu školu Sokolovac te sufinanciranje programa predškole.

**OSTALE NAKNADE GRAĐANIMA I KUĆANSTVIMA IZ PRORAČUNA (372)**

Ovi rashodi su izvršeni u iznosu od 147.490,97 ili 138,14% u odnosu na ostvarenje prethodne godine. Rashodi na ovoj poziciji odnose se na naknade rodiljama, pomoć obiteljima i kućanstvima za nabavu radnih bilježnica i ostalih nastavnih materijala, stipendije, ostale naknade – pomoć obiteljima prema zamolbama, sufinanciranje vrtića, sufinanciranje gerontodomaćice te sufinanciranje odvoza komunalnog otpada.

**TEKUĆE DONACIJE (381)**

Tekuće donacije ostvarene su u iznosu od 89.376,69 eura ili 148,51% u odnosu na ostvarenje prethodne godine. Ove donacije najvećim dijelom odnose se na ostvarivanje programa javnih potreba u sportu, kulturi, vatrogastvu, donacije političkim strankama, vjerskim zajednicama, a ostvarene su u skladu sa planom proračuna te zahtjevima korisnika.

**GRAĐEVINSKI OBJEKTI (421)**

Rashodi ostvareni na ovoj poziciji iznose 317.127,75 eura, što je 118,99% u odnosu na ostvarenje prethodne godine.

**POSTROJENJA I OPREMA (422)**

Ovi rashodi ostvareni su u iznosu od 34.847,22 eur ili 405,45% u odnosu na ostvarenje prethodne godine i u skladu su sa potrebama.

**DODATNA ULAGANJA NA GRAĐEVINSKIM OBJEKTIMA (451)**

Ovi rashodi ostvareni su u iznosu od 189.811,69 eura ili 401,99% u odnosu na ostvarenje prethodne godine.

 **REZULTAT POSLOVANJA**

Rezultat poslovanja za prvo polugodište 2023. godine je manjak prihoda i primitaka u iznosu 186.645,36 eura.

**Jedinstveni upravni odjel**

**Sanja Jakrlin**

**Viši stručni suradnik**

**za računovodstvo i financije**